CELEX: 32009R0446
Language: hu
Date: 2009-05-14 00:00:00
Title: A Bizottság 446/2009/EK rendelete ( 2009. május 14. ) egyes áruk Kombinált Nómenklatúra szerinti besorolásáról

29.5.2009   
            
            
               HU
            
            
               Az Európai Unió Hivatalos Lapja
            
            
               L 132/3
            
         
      A BIZOTTSÁG 446/2009/EK RENDELETE
   
   (2009. május 14.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódex Bizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. május 14-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Fehér színű, héj nélküli és hámozott földimogyoró. (blanched peanut)
                  A héj nélküli földimogyorót úgy hámozzák, hogy a magokat 88–93 °C hőmérsékletű forró vízgőzpermettel gőzölik egy négy fűtőzónás gázkemencén áthaladva, mielőtt két hűtőzónán áthaladnának.
                  A magok fokozatos hőmérséklet-emelkedése kiváltja azok duzzadását, ezáltal a vörös héj elválik a magtól. A héjat ezt követően mechanikus úton eltávolítják.
                  A héj eltávolításán túlmenően nem kezelt földimogyorót ömlesztve, vagy mintegy 1 000 kg-os „big bag” zsákokban mutatják be.
               
               
                  1202 20 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 1202 és a 1202 20 00 KN-kód szövegezése határozza meg.
                  A földimogyoró hámozását olyan hőkezelési eljárásnak kell tekinteni, melynek célja főként a vörös héj eltávolítása a magról, ily módon könnyítve a felhasználásukat. Az ilyen kezelés nem változtatja meg a földimogyoró természetes termék jellegét és nem teszi alkalmassá az általánosnál speciálisabb felhasználásra (lásd a 12. árucsoporthoz tartozó HR magyarázat általános rendelkezések második bekezdését).
                  A terméket ezért a 1202 vtsz. alá kell besorolni.